
Grozījumi Elektronisko sakaru likumā
Izdarīt Elektronisko sakaru likumā (Latvijas Vēstnesis, 2022, 144. nr.; 2023, 93.A nr.; 2024, 129., 249. nr.; 2025, 4. nr.) šādus grozījumus:
1. Aizstāt visā likumā (izņemot pārejas noteikumus) vārdus "valsts akciju sabiedrība "Elektroniskie sakari"" (attiecīgā locījumā) ar vārdiem "sabiedrība ar ierobežotu atbildību "Elektroniskie sakari"" (attiecīgā locījumā).
2. Papildināt 6. panta pirmās daļas 17. punktu pēc vārda "aizsardzības" ar vārdiem "un drošības".
3. Izteikt 56. panta ceturto daļu šādā redakcijā:
"(4) Ja radioiekārtas lietošana vai tās radītie kaitīgie radiotraucējumi var izraisīt valsts drošības vai kuģošanas un gaisa satiksmes drošības apdraudējumu, tad radioiekārtas lietošanas pārtraukšanu pēc sabiedrības ar ierobežotu atbildību "Elektroniskie sakari" pieprasījuma atbilstoši kompetencei nekavējoties nodrošina Valsts policija, Valsts robežsardze, Militārā policija vai valsts drošības iestāde."
4. Papildināt 58. pantu ar 1.1 daļu šādā redakcijā: 
"(11) Speciālos radiolīdzekļus nevēlamu radiosakaru pārtraukšanai var izmantot Nacionālie bruņotie spēki, Valsts policija, Valsts robežsardze un valsts drošības iestāde."

